google/wiki40b huggingface dataset:
Αγροτικός Αστέρας Ευόσμου Π.Μ.Α.Σ.

Ιστορία

Το πρακτικό ίδρυσης και η αίτηση για την αναγνώριση του συλλόγου κατατέθηκαν στο Πρωτοδικείο στις 10 Ιανουαρίου 1930. Αξίζει να σημειωθεί ότι ο «Αγροτικός Αστήρ» οφείλει την ονομασία του στην αγροτική προέλευση και ενασχόληση των κατοίκων, την αγροτιά δηλαδή της περιοχής, η οποία μάλιστα συμβολίζεται στο έμβλημά του με το αστέρι που αναδύεται μέσα από τα στάχυα, καθώς και με το πράσινο και άσπρο χρώμα της φανέλας του.
Στις δύο πρώτες δεκαετίες της ύπαρξής της η ομάδα συμμετείχε σε ανεπίσημους αγώνες, που διοργανώνονταν με άλλες ομάδες των όμορων συνοικισμών και εν γένει του νομού Θεσσαλονίκης. Ίσως σ' αυτό να οφείλεται και η παντελής απουσία οποιασδήποτε αναφοράς στο σύλλογο στον Τύπο της Θεσσαλονίκης τις δεκαετίες του 1930 και 1940. Οι δραστηριότητες της ομάδας διακόπηκαν, όπως ήταν αναμενόμενο, κατά τη διάρκεια της Γερμανικής Κατοχής, περίοδος κατά την οποία το ιδιόκτητο από το 1931 γήπεδό του στη νότια πλευρά του οικισμού χρησιμοποιήθηκε ως πολυβολείο και υπόγειες αποθήκες αντιαεροπορικών βλημάτων των δυνάμεων Κατοχής. Από τη δεκαετία του 1950 ο σύλλογος επαναδραστηριοποιήθηκε, ενώ το 1954 θεωρήθηκε επιβεβλημένη και πραγματοποιήθηκε τροποποίηση του καταστατικού του συλλόγου. Συμμετείχε για πολλά χρόνια στα τοπικά πρωταθλήματα, κερδίζοντας μάλιστα το πρωτάθλημα δοκίμου κατηγορίας την περίοδο 1956-57 και αποτελώντας έτσι πόλο έλξης για πολλούς νέους του Ευόσμου.
Οι σημαντικότερες επιτυχίες του Αγροτικού Αστέρα ήρθαν πολλά χρόνια αργότερα, όταν το 1978 ανέβηκε στη Β΄ Εθνική, από το τοπικό πρωτάθλημα, κερδίζοντας στον Εύοσμο την Αναγέννηση Γιαννιτσών με 1-0, με κεφαλιά «ψαράκι» του Παντελίδη (του θρυλικού Μπόμπου). Η μεγάλη ομάδα του Αστέρα των αρχών της δεκαετίας του 1980, περίοδος κατά την οποία συμμετείχε στο πρωτάθλημα της Β΄ Εθνικής Κατηγορίας, τερματίζοντας στις πρώτες θέσεις της βαθμολογίας και διεκδικώντας με αξιώσεις την άνοδό του στην Α΄ Εθνική, έκανε πολλούς φιλάθλους απ' όλα τα μέρη της Θεσσαλονίκης και όχι μόνο, να παρακολουθούν τα παιχνίδια στον Εύοσμο, αλλά και εκτός έδρας. Οι Κουστερίδης, Γιάννης και Γιώργος Γούσιος, Γυφτάκης, Φαρμάκης, Κολώνης, Τσαντεκίδης, Ζαρογιάννης ήταν μερικά από τα μεγάλα ονόματα της εποχής.
Τη δεκαετία του 1990 ο Αγροτικός Αστέρας συμμετείχε στη Γ΄ Εθνική επί εφτά χρόνια, ενώ το 2001 επανήλθε στην κατηγορία, ύστερα από ένα σύντομο πέρασμα από την Δ΄ Εθνική. Το 2006 ανέβηκε στη Β΄ Εθνική, στην οποία παρέμεινε επί έξι χρόνια, πραγματοποιώντας πολύ καλές εμφανίσεις και τερματίζοντας στις υψηλές θέσεις της βαθμολογίας. Μέγιστη διάκριση για την ομάδα τη δεκαετία αυτή ήταν η πορεία που πραγματοποίησε στο θεσμό του Κυπέλλου Ελλάδας την περίοδο 2005-06, αποκλείοντας διαδοχικά τους Βύζαντα Μεγάρων, Καστοριά, ΠΑΟΚ, Εργοτέλη και Εθνικό Αστέρα Καισαριανής, πριν αποκλειστεί στα ημιτελικά από την ΑΕΚ, την οποία όμως κέρδισε στον επαναληπτικό αγώνα με 1-0.

Υποστηρικτές

Ο σύνδεσμος των οργανωμένων οπαδών του Αγροτικού Αστέρα ονομάζεται Green Ghetto Gate 2.

Τμήμα ποδοσφαίρου γυναικών

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Melissa virus

Ιστορία

Πρωτοεμφανίστηκε στις 26 Μαρτίου 1999 σε μορφή e-mail. Ο ιός ήταν σε ένα αρχείο με όνομα "List.doc", που περιείχε κωδικούς για πρόσβαση σε 80 πορνογραφικές ιστοσελίδες. Η αρχική έκδοση του ιού εστάλη σε πολλά άτομα με μορφή e-mail.

Δημιουργός

Ο Melissa δημιουργήθηκε από τον Αμερικανό David L. Smith. Ο ιός τύπου worm ενεργοποιείται μέσο μιας μακροεντολής που τρέχει σε MS WORD αρχεία, με αυτή την μέθοδο ο ιός worm έστελνε πληροφορίες πίσω στον Smith. Ο Smith καταδικάστηκε σε 10 χρόνια φυλάκιση, ενώ εξέτισε ποινή 20 μηνών και πρόστιμο 5,000$.

Λέπτομεριες ιού

Ο ιός Melissa εξαπλώνεται με το πρόγραμμα Microsoft Word 97 και Word 2000, καθώς και με το Microsoft Excel 97, 2000 και 2003. Έχει την ικανότητα να πολλαπλασιάζει τον εαυτό του και να στέλνει e-mail με προγράμματα όπως Microsoft Outlook 97 ή Outlook 98. Έαν ένα αρχείο Word List.doc ή ένα άλλο παρόμοιο αρχείο περιέχει μέσα τον ιό , εφόσον το αρχείο κατέβει και ανοιχτεί εκτελείται μια μακροεντολή η οποία επιλέγει τα πρώτα 50 άτομα από τη λίστα και στην συνέχεια στέλνει σε όλους e-mail.

Melissa.V

Μία παραλλαγή της μακροεντολής του ιού Melissa είναι ο Melissa.U , ο οποίος χρησιμοποιεί το Microsoft Outlook και στέλνει τον εαυτό του στους πρώτους 40 που βρίσκονται ως μέλη στο mail του χρήστη. Ωστόσο υπάρχει και μια άλλη έκδοση του ιού ο Melissa V/E ο οποίος αναζητά αρχεία του Microsoft Excel και επιλέγει κάποια τυχαία και τα καταστρέφει ή απλά τα αχρηστεύει εφαρμόζοντας κώδικα μακροεντολής. Στη συνέχεια δημιουργεί αντίγραφα από τα κατεστραμμένα αρχεία ζητώντας από τον χρήστη 100$ για έναν εξωτερικό λογαριασμό προκείμενου να ανακτηθούν τα αρχεία. Ο συγκεκριμένος ιός αφήνει ορατά ίχνη στο μητρώο των Windows παρέχοντας αρκετά στοιχεία για να εξασφαλίζεται η καταστροφή του και η ανάκτηση των κλεμμένων δεδομένων. Μια ειδική έκδοση του ιού τροποποιεί τα αντίγραφα ασφαλείας των δεδομένων, ξεγελώντας τον χρήστη ακόμη περισσότερο.Στην ουσία τροποποιεί τα δεδομένα καθιστώντας τα άχρηστα.

Melissa.W

Ο Melissa.w είναι μια ακόμη παραλλαγή της μακροεντολής του ιού Melissa, δεν έχει χαμηλότερη προστασία στις μακροεντολές του Microsoft Word, εάν είχε τότε θα ήταν ίδιος με τον ιό Melissa.A.

Melissa.AO

Περιεχόμενο ενός e-mail:

 Subject: Extremely URGENT: To All E-mail User - <curent date>
 Attachment: <Infected Active Document>
 Body: This announcement is for all E-MAIL user. Please take note
 that our E-Mail Server will down and we recomened you to read
 the document whitch attached with this E-Mail.

Τρόποι αντιμετώπισης

Εάν λάβετε τον ιό Melissa με την μορφή E-Mail απλά μην ανοίξετε το συνημμένο αρχείο και δεν θα κινδυνεύετε. Εφόσον ο ιός έχει ήδη εγκατασταθεί στον υπολογιστή σας, κατεβάστε το αντίστοιχο antivirus για να αντιμετωπίσετε την απειλή.
Βαλκανικοί Αγώνες Στίβου 1964

Οι 23οι Βαλκανικοί Αγώνες Στίβου 1964 έγιναν στο Βουκουρέστι, στο "Στάδιο 23ης Αυγούστου", από 11 ως 13 Σεπτεμβρίου. Μετείχαν και οι έξι βαλκανικές χώρες. Στις γυναίκες δεν μετείχε η Τουρκία. Κατά τη διάρκεια των αγώνων σημειώθηκαν 10 ρεκόρ αγώνων και πολλά εθνικά ρεκόρ. Νικήτρια αναδείχθηκε η Ρουμανία και στους άνδρες και στις γυναίκες.
Subaru

Χαρακτηριστικά

Τα αυτοκίνητα Subaru είναι γνωστά για τη χρήση μιας διάταξης κινητήρα τύπου μπόξερ στα περισσότερα οχήματα πάνω από 1.500 κυβικά, καθώς και για τη μετάδοση μόνιμης τετρακίνησης Symmetrical All Wheel Drive που έχουν χρησιμοποιήσει τα περισσότερα μοντέλα Subaru από το 1972. Ο κινητήρας μπόξερ και η μόνιμη τετρακίνηση έγιναν στάνταρ εξοπλισμός για τα μεσαίου μεγέθους και αρκετά άλλα μικρότερα αυτοκίνητα στις περισσότερες διεθνείς αγορές από το 1996. Η μοναδική εξαίρεση είναι το Subaru BRZ, το οποίο εισήχθη το 2012 και βγαίνει παράλληλα στην παραγωγή με το Toyota GT 86 ως αδελφικά μοντέλα έπειτα από συνεργασία των δύο εταιρειών, και χρησιμοποιεί τον κινητήρα μπόξερ με πίσω κίνηση. Η Subaru προσφέρει επίσης υπερτροφοδοτούμενες εκδόσεις των επιβατικών αυτοκινήτων της, όπως το Impreza WRX και το 2.5GT Legacy.
Στις δυτικές αγορές, η μάρκα Subaru ήταν ανέκαθεν δημοφιλής μάρκα για έναν ειδικό πυρήνα των αγοραστών. Απευθύνεται σε συγκεκριμένα τμήματα της αγοράς και επικεντρώνεται σε εκείνους που επιθυμούν σύστημα κίνησης με την υπογραφή της εταιρείας, ιδίως για την ύπαιθρο και σχετικά προσιτά σπορ αυτοκίνητα.
Στην ιαπωνική γλώσσα η λέξη subaru είναι το όνομα για την Πούλια, το αστρικό σμήνος Πλειάδες, του οποίου 6 άστρα είναι ορατά με γυμνό μάτι, από όπου και το λογότυπο της εταιρείας — μία μεταφορική αναφορά για τις 6 εταιρείες που συγχωνεύθηκαν για να τη δημιουργήσουν το 1955.
BBC Coventry & Warwickshire

Ιστορικό

Τη δεκαετία του 1990, το BBC Local Radio δημιούργησε 5 ραδιοφωνικούς σταθμούς τον BBC Radio Surrey, τον BBC Radio Berkshire, τον BBC Radio Suffolk, τον BBC Wiltshire Sound και τον BBC Radio Warwickshire για να καλύψουν περιοχές όπου η υπηρεσία δεν είχε ακόμα σταθμούς.
Ο τίτλος του Radio Warwickshire άλλαξε σε BBC CWR από τη στιγμή που ξεκίνησε να εκπέμπει. Το όνομα CWR (Coventry και Warwickshire Radio) τονίζε ότι ο σταθμός θα κάλυπτε την πόλη Κόβεντρι και όλη την κομητεία Γουόργουικσαϊρ, η οποία μέχρι τότε καλύπτοταν από τον ραδιοφωνικό σταθμό BBC Radio WM.

Προβλήματα και κλείσιμο

Κάποια στιγμή, ο σταθμός αντιμετώπιζε προβλήματα με τον ανταγωνισμό με τους άλλους τοπικούς ραδιοφωνικούς σταθμούς. Το Mercia Sound είχε εξελιχθεί σε ένα επιτυχημένο ραδιοφωνικό σταθμό από τη στιγμή που ξεκίνησε να εκπέμπει το 1980. Το Xtra AM, συνεργαζόμενος σταθμός του Mercia Sound στα AM, είχε επίσης γίνει ένα δημοφιλείς ραδιοφωνικός σταθμός από την στιγμή που έκπεμψε το 1989.
Ο σταθμός του BBC ήταν δύσκολο να ανανταγωνιστεί τους δύο σταθμούς που είχεν ήδη "χτίσει" την ακροαματικότητά τους.
Το BBC ανακοίνωσε ότι ο σταθμός δεν ήταν δημοφιλείς, έχοντας τόσο χαμηλά νούμερα ακροαματικότητας και έτσι το BBC έκλεισε τον σταθμό το Φεβρουάριο του 1995. Ωστόσο, οι άνθρωποι, οι οποίοι παρακολουθούσαν τον σταθμό, είχαν απογοητευτεί.
Το 1995, ο σταθμός ενώθηκε με τον BBC Radio WM, ο οποίος ήταν στο Μπέρμιγχαμ, και δημιουργήθηκε ο σταθμός BBC Coventry and Warwickshire, ο οποίος αναμεταδίδε το πρόγραμμα του BBC Radio WM.

Επαναλειτουργία του BBC Coventry and Warwickshire

Το 2003, ο σύμβουλος του BBC, Greg Dyke, ανακοίνωσε ότι η πόλη Κόβεντρι, όπως και η κομητεία Γουόργουικσαϊρ θα έχουν και πάλι τον δικό τους ραδιοφωνικό σταθμό από την υπηρεσία BBC Local Radio. Επίσης, τόνισε ότι το κλείσιμο του σταθμού το 1995 ήταν λάθος του BBC.
Ο σταθμός επαναλειτούργησε στις 3 Σεπτεμβρίου του 2005 με πρόγραμμα 15 ωρών καθημερινά.
Υδρίδιο του μαγνησίου

Δομή και δεσμολογία

Στη θερμοκρασία δωματίου (T = 20 °C και P = 1 atm) σχηματίζεται το β-MgH₂, που έχει δομή ρουτιλίου.  Υπάρχουν ακόμη δυο υψηλής πίεσης δομές, το α-MgH₂, με δομή α-PbO₂ (διοξειδίου του μολύβδου) και γ-MgH₂. Επιπλέον, έχει χαρακτηριστεί μια άλλη μη στοιχειομετρική δομή MgH(2-δ), αλλά φαίνεται να υπάρχει μόνο για πολύ μικρά σωμάτια</ref> Additionally a non stoichiometric MgH(2-δ) has been characterised, but this appears to exist only for very small particles (τα σχετικά ογκώδη σωμάτια MgH₂ είναι ουσιαστικά στοιχειομετρικά, εφόσον μπορούν να φιλοξενούν μόνο πολύ μικρές συγκεντρώσεις κενών υδρογόνου).
Η δεσμολογία στη δομή ρουτιλίου περιγράφεται μερικές φορές σαν να είναι ομοιοπολικής φύσης, παρά ως καθαρά ιονικής. Χρήση προσδιορισμού πυκνότητας με σύγχροτρο περίθλασης ακτίνων Χ δηλώνει, όμως, ότι το ιόν μαγνησίου (Mg²⁺) είναι πλήρως ιονισμένο και σφαιρικά στο σχήμα και ότι το ιόν υδριδίου (H⁻) είναι επίμηκες. Έχουν επιβεβαιωθεί οι ακόλουθοι μοριακοί τύποι για το υδρίδιο του μαγνησίου: MgH, MgH₂, Mg₂H, Mg₂H₂, Mg₂H₃ και Mg₂H₄, από τα δονητικά φάσματά τους σε μήτρες που απομονώθηκαν από δείγματα θερμοκρασίας μικρότερης από 10 Κ (δηλ. μικρότερης από -263 °C), σχηματισμένων από ακολουθία εκτομών μαγνησίου με ακτίνες λέιζερ παρουσία υδρογόνου. Το μόριο Mg₂H₄ έχει μια δομή γέφυρας ανάλογη με το διμερές υδρίδιο του αργιλίου, με μοριακό τύπο Al₂H₆.

Αντιδράσεις

Το υδρίδιο του μαγνησίου αντιδρά έντονα με το νερό παράγοντας υδρογόνο και υδροξείδιο του μαγνησίου:
Επίσης, με θέρμανση στους 300 °C, διασπάται, παράγοντας υδρογόνο υπό πίεση 1 bar. Η υψηλή θερμοκρασία που απαιτείται φαίνεται σαν ένα εμπόδιο στη χρήση του υδριδίου του μαγνησίου σαν ένα (πρακτικά) αντιστρεπτό μέσο αποθήκευσης υδρογόνου:

Δυνητική χρήση ως μέσο αποθήκευσης υδρογόνου

Το δυναμικό του ως ένα αντιστρεπτό μέσο αποθήκευσης υδρογόνου έχει οδηγήσει σε ενδιαφέρον (έρευνας) βελτίωσης της κινητικής των αντιδράσεων υδρογόνωσης (του μαγνησίου) και αφυδρογόνωσης (του υδριδίου του). Αυτό εν μέρει έχει επιτευχθεί με τη μείωση των αντίστοιχων στερεών σωματίων με τη χρήση σφαιρόμυλου. Μια εναλλακτική προσέγγιση είναι η υπό έρευνα παραγωγή ενός αντλήσιμου πολτού του υδριδίου του μαγνησίου ώστε να είναι ασφαλές στο χειρισμό και να απελευθερώνει το υδρογόνο του με την αντίδραση (του υδριδίου) με το νερό και ξαναμετατρέποντας το ενδιάμεσα παραγόνμενο υδροξείδιο του μαγνησίου σε υδρίδιο του μαγνησίου. Μια εφαρμογή (υποψήφια ακόμη για εξέταση) για μια πατέντα στις ΗΠΑ (US 2010/0163434 A1) έχει ήδη ετοιμαστεί εκτιμώντας ότι ένα σύστημα αποθήκευσης ενέργειας μπορεί να χρησιμοποιήσει ακτινοβολία λέιζερ για να βοηθήσει την προσρόφηση (πρόσθετου) αέριου υδρογόνου από υδρίδιο του μαγνησίου.
Ελευθερές Λάρισας

Ιστορία

Ευρήματα της Νεολιθικής και Κλασικής εποχής εντοπίστηκαν στη λοφώδη περιοχή ΝΔ του χωριού.

Το χωριό

Το μεγαλύτερο μέρος του πληθυσμού του χωριού αποτελείται από ντόπιους πληθυσμούς. Κύρια ενασχόληση των κατοίκων του χωριού είναι η γεωργία και η κτηνοτροφία.  Τα τελευταία χρόνια παρατηρείται μεγάλη οικιστική ανάπτυξη στο χωριό όπου λειτουργεί  διθέσιο Δημοτικό σχολείο καθώς και Νηπιαγωγείο.
Καφενεία, ταβέρνες και πρατήρια εξυπηρετούν τους κατοίκους του χωριού.

Θρησκευτικές γιορτές

Στα βόρεια του οικισμού, στην τοποθεσία Μεγάλη Βρύση, όπου το εκκλησάκι του Αγ. Χαραλάμπους, γίνεται κάθε χρόνο το πανηγύρι του Αγίου (10/2) και με την ευκαιρία μοιράζεται στους παρευρισκόμενους βρασμένο ρύζι και κρασί. Άλλα δύο πανηγύρια γίνονται στη μνήμη των Αγ. Κοσμά του Αιτωλού (24/8) και Βησσαρίωνος του Θαυματουργού (15/9).
2296 Κουγκουλτίνοφ

Φυσικά χαρακτηριστικά

Τα φυσικά χαρακτηριστικά του Κουγκουλτίνοφ είναι άγνωστα.
American Horror Story

Δέκατη σεζόν (2020)

Στη συνέχεια, στις 3 Αυγούστου 2018, η σειρά ανανεώθηκε για δέκατη σεζόν, η οποία τέθηκε σε για το 2020.
Στις 5 Δεκεμβρίου 2018, ο Murphy είπε ότι οι μάγισσες από το Coven και την Apocalypse θα επιστρέψουν σε μια μελλοντική εποχή, αλλά όχι στη ένατη.
Α1 Εθνική υδατοσφαίρισης γυναικών 2013–14

Το πρωτάθλημα Ελλάδας πόλο γυναικών για την περίοδο 2013–14 ήταν το 27ο στην ιστορία του θεσμού. Πρωταθλήτρια ομάδα αναδείχθηκε ο Ολυμπιακός για 5η φορά στην ιστορία του.
Λιβέρης Ανδρίτσος

Καριέρα

Προέρχεται από τον Έσπερο, στην ομάδα ανδρών του οποίου αγωνίστηκε για πρώτη φορά την περίοδο 1974-75 σε ηλικία 15 ετών και συνέχισε μέχρι το 1982, οπότε μεταγράφηκε στον Παναθηναϊκό με τον οποίο κέρδισε το πρωτάθλημα το 1984 και το κύπελλο το 1983 και το 1986. Αποτέλεσε αρχηγό της ομάδας τη σεζόν 1991-1992. Ολοκληρώνοντας την καριέρα του ο Λιβέρης Ανδρίτσος βρέθηκε στην πρώτη θέση των σκόρερ στην ιστορία του Παναθηναϊκού με 2088 πόντους, ενώ σήμερα κατατάσεται πέμπτη θέση.

Τιμές

Το 2008 σε μεγάλη ψηφοφορία για τις 100 μεγαλύτερες προσωπικότητες για τα 100 χρόνια στην ιστορία του Παναθηναϊκού Α.Ο, βγήκε 51ος συνολικά και 9ος καλαθοσφαιριστής.
Στις 28 Μαρτίου 2019, τιμήθηκε από τον Παναθηναϊκό ως ένα από τα σημαντικότερα πρόσωπα στην ιστορία της ομάδας που συμπλήρωσε το 2019, 100 χρόνια μπασκετικής ιστορίας. Με τον Παναθηναϊκό αγωνίστηκε δέκα χρόνια και κατέκτησε συνολικά τρεις τίτλους.

Εθνική Ελλάδος

Ξεκίνησε μια καριέρα διακρίσεων με τα εθνικά συγκροτήματα κατακτώντας το ασημένιο μετάλλιο με την Εθνική Παίδων το 1975 στο Ευρωμπάσκετ Παίδων στην Αθήνα. Αθόρυβη αλλά ουσιαστική ήταν η προσφορά του στην Εθνική Ελλάδος. Έχει υπάρξει 182 φορές διεθνής σημειώνοντας 974 πόντους (μ.ο: 5,3).
Το 1979 συμμετείχε στην κατάκτηση του χρυσού μεταλλίου στους Μεσογειακούς Αγώνες απέναντι στη Γιουγκοσλαβία. Συμμετείχε στο Ευρωμπάσκετ του 1983. Ακολούθησε το Μουντομπάσκετ 1986 και η κατάκτηση της 10ης θέσης.
Ήταν μέλος της Εθνικής Ελλάδος στο Ευρωμπάσκετ του 1987. Με δικές του βολές ο αγώνας ενάντια στην ΕΣΣΔ πήγε στην παράταση για να κερδίσει η Ελλάδα το τρόπαιο. Στον ημιτελικό και τον τελικό του Ευρωμπάσκετ 87 έκανε τις καλύτερες εμφανίσεις του στη διοργάνωση σημειώνοντάς 8 και 10 πόντους αντίστοιχα. Κέρδισε το αργυρό μετάλλιο στο Ευρωμπάσκετ του 1989 στο Ζάγκρεμπ.
Το 1990 συμμετείχε στο Παγκόσμιο Πρωτάθλημα της Αργεντινής όπου κέρδισε την 6η θέση και έκλεισε την επιτυχημένη παρουσία του στην εθνική με την 5η θέση στο Ευρωμπάσκετ του '91.

Προπονητής & μάνατζερ

Έχει δουλέψει ως προπονητής στον Έσπερο αλλά και ως τεχνικός διευθυντής στον Πανιώνιο.
Τον Ιούνιο του 2007 κινδύνεψε να χάσει τη ζωή του από έκρηξη σε εστιατόριο ενώ προσπαθούσε να σώσει άλλο τραυματία. Νοσηλεύτηκε στην εντατική, ενώ είχε υποστεί εισπνευστικά εγκαύματα και εξωτερικά εγκαύματα στο 25% του σώματός του. Το 2013 ανέλαβε τη θέση του γενικού αρχηγού της εθνικής Ελλάδος μπάσκετ.
Τάσσιλο φον Σέφφερ

Βιογραφία

Γεννήθηκε στις 11 Ιουλίου 1873 στο Στάρογκαρντ της τότε Πρωσίας. Σπούδασε στα πανεπιστήμια του Στρασβούργου και του Φράιμπουργκ. Αναγορεύτηκε διδάκτωρ το 1900. Έζησε στο Μόναχο, Βερολίνο και στη Ρώμη. 
Απεβίωσε στις 27 Νοεμβρίου 1951 στο Βερολίνο.
Άουγκουστ Άλλε

Πρώτα χρόνια

Ο Άουγκουστ Άλλε ήταν γιος ενός λιθοξόου. Παρακολούθησε το ενοριακό σχολείο στο Βίλγιαντι, και στη συνέχεια το βραδινό σχολείο στην Νάρβα. Το 1915, εγγράφηκε ως εξωτερικός φοιτητής στο Οριόλ και άρχισε να σπουδάζει φαρμακευτική, αλλά σύντομα εγκατέλειψε τις σπουδές αυτές. Από το 1915 έως το 1918 σπούδασε ιατρική στο Πανεπιστήμιο του Σαράτοφ. Από τον Αύγουστο του 1922, ο Άλλε σπούδασε νομικά στο Πανεπιστήμιο του Ταρτού. Ανέβαλλε τις τελικές εξετάσεις του στη νομική μέχρι το 1937. Στη συνέχεια ασκούσε δικηγορικό επάγγελμα ως ανεξάρτητος δικηγόρος.

Λογοτεχνική καριέρα

Αφού μελέτησε την ιατρική ο Άουγκουστ Άλλε εργάστηκε στην Εσθονία ως δημοσιογράφος και λέκτορας, προτού αφοσιωθεί πλήρως στην συγγραφή. Από το 1919 ήταν ένας από τους ανθρώπους που συνδέονται με το κίνημα του Σιούρου. Ο Άουγκουστ Άλλε ήταν επίσης γνωστός ως αρθρογράφος και λογοτεχνικός κριτικός. Η λογοτεχνική του επανάσταση ήρθε με τη συλλογή ποιημάτων Καρμίνα Μπαρμπάτα το 1921. Η γραφή του ήταν σκοπίμως εξωφρενική, ειρωνική, σαρκαστική και σατυρική. Ήταν πολύ καλός στα επιγράμματα και σκίτσα. Τράπηκε ιδιαίτερα κατά της αναδυόμενης μεσαίας τάξης του μεσοπολέμου. Στα έργα του εφάρμοσε τις εμπειρίες του στην επαναστατική Πετρούπολη και το Ταρτού στην Εσθονία μετά τον Εσθονικό πόλεμο της Ανεξαρτησίας. Η ποίηση του Άουγκουστ Άλλε στράφηκε έντονα ενάντια στις φασιστικές τάσεις της Ευρώπης εκείνης της εποχής.

Σοβιετική συνεργασία

Μετά τη σοβιετική κατοχή της Εσθονίας το 1940, ο Άλλε έγινε πρόεδρος μιας σοβιετικής επιτροπής που κατάρτισε λίστες βιβλίων που θα απαγορευτούν και θα αφαιρεθούν από τις βιβλιοθήκες. Μεταξύ των βιβλίων που απαγορεύτηκαν ήταν τα έργα του Ζίγκμουντ Φρόυντ, του Ρούντολφ Στάινερ, του Αρτούρ Άντσον, του Γκουστάβ Σουίτς και της Μάριε Ούντερ. Συνολικά απαγορεύτηκαν 1552 τίτλοι. Ο Άουγκουστ Άλλε ανήκε στο Διοικητικό Συμβούλιο της Εσθονικής Ένωσης Συγγραφέων. Επιπλέον, ήταν συντάκτης σε διάφορα λογοτεχνικά περιοδικά. Από το 1946 μέχρι το θάνατό του ήταν επικεφαλής συντάκτης του διάσημου λογοτεχνικού περιοδικού Looming (η εσθονική λέξη για τη "δημιουργία"), αν και το περιοδικό ήταν υπό τον έλεγχο των Σοβιετικών μετά το 1944.
Φρέντρικ Ράινφελντ

Πρώτα χρόνια και σπουδές

Γεννήθηκε στις 4 Αυγούστου του 1965 στο χωριό Έστερχανινγκε (Österhaninge), στο Χάνινγκε (Haninge), στο Σέντερμαλμ (Södermanland) και μεγάλωσε στην Τένστα (Tensta), στη Στοκχόλμη. Έχει σπουδάσει οικονομικά.

Πολιτική καριέρα

Το 1991 εξελέγη πρώτη φορά μέλος του Κοινοβουλίου (Riksdag) και από το 1992 ήταν αρχηγός της νεολαίας του Κόμματος των Μετριοπαθών (Moderata Ungdomsförbundet ή MUF). Ανέλαβε την ηγεσία του κόμματος τον Οκτώβριο του 2003, διαδεχόμενος τον Μπο Λούντγκρεν (Bo Lundgren), ένα χρόνο μετά την εκλογική του ήττα. Τρία χρόνια μετά κέρδισε τις εκλογές, στις 17 Σεπτεμβρίου 2006, δηλώνοντας στην προεκλογική του εκστρατεία την προσήλωσή του στο σουηδικό κοινωνικό μοντέλο παρότι το 1993 είχε γράψει το αμφιλεγόμενο βιβλίο «Det sovande folket» (Ένα έθνος που κοιμάται), μιά σκληρή κριτική εναντίον του κράτους πρόνοιας και υποστήριξη για τον μετασχηματισμό σε μία νεοφιλελεύθερη κοινωνία. Θεωρείται ότι ανανέωσε τη σουηδική κεντροδεξιά, επαναπροσανατολίζοντάς την προς το κέντρο και φέρνοντάς την στην εξουσία, μόλις τρία χρόνια μετά την ανάληψη της ηγεσίας της.

Επανεκλογή 2010

Ο κεντροδεξιός κομματικός συνασπισμός υπό τον Ράινφελντ κέρδισε τις εκλογές που διενεργήθηκαν στις 19 Σεπτεμβρίου 2010 χωρίς απόλυτη πλειοψηφία, με ποσοστό 49,2% των ψήφων, που αντιστοιχεί σε 172 έδρες επί συνόλου 349 του Κοινοβουλίου. Ο Ράινφελτ έγινε ο πρώτος κεντροδεξιός πρωθυπουργός στην χώρα του που επανεξελέγη για δεύτερη συνεχή φορά. .

Ήττα στις εκλογές

Μετά την ήττα του στις εκλογές του 2014, ο Ράινφελντ παραιτήθηκε από την πρωθυπουργία και έγινε αρχηγός της Αντιπολίτευσης. Τον διαδέχθηκε ως πρωθυπουργός ο Στέφαν Λεβέν.
Πλάκα του Κομεντιόλου

Ιστορικό υπόβαθρο

Στα μέσα του 6ου αιώνα τα βυζαντινά στρατεύματα υπό τον αυτοκράτορα Ιουστινιανό Α' εισέβαλαν στη νότια Ιβηρική χερσόνησο και κατάφεραν να ελέγξουν ένα σημαντικό κομμάτι των πρώην ρωμαϊκών επαρχιών της Βετικής και της Καρχηδονιανής. Τα νέα αυτά εδάφη βαφτίστηκαν ως «Επαρχία της Σπανίας» ενώ ανοικοδομήθηκε η παλαιά πόλη της Καρθαγένης (Carthago Nova, που είχε καταστραφεί ολοσχερώς από τους Βάνδαλους το 425, και μετονομάστηκε σε «Καρθαγένη Σπαρτάρια» (Carthago Spartaria).

Η Πλάκα

Η πλάκα του Κομεντίολου που είναι φτιαγμένη από λευκό μάρμαρο αρκετά καλής ποιότητας και βρίσκεται σε καλά επίπεδα συντήρησης σήμερα, μνημονεύει την κατασκευή των τειχών της Καρθαγένης Σπαρτάριας, μεταξύ 589 και 590, μιας διπλής πύλης κι έναν προθάλαμο, εν μέσω δύο πύργων μαζί με άλλες μνημειώδεις κατασκευές. Όλα τα έργα οφείλονταν σε έναν στρατηγό του αυτοκράτορα Μαυρικίου, και πιθανότατα έλαβαν χώρα στην είσοδο της πόλης.
Σύμφωνα με τις πληροφορίες που παρουσιάζει ο Έμιλ Χύμπνερ (Emil Hübner) (en CIL II, 3420), η πλάκα αυτή βρέθηκε το 1698 κατά τη διαδικασία διάνοιξης ενός πηγαδιού σε ένα μοναστήρι. Σήμερα βρίσκεται στο αρχαιολογικό μουσείο της Καρταχένα.

Το κείμενο

Η πλάκα παρουσιάζει στα αριστερά, πριν το κείμενο, έναν ευμεγέθη σταυρό, που περιτριγυρίζεται από τα γράμματα Q, S, R και A.
Ήδη από την ανακάλυψή της δημιουργήθηκαν ορισμένες αμφιβολίες περί της αυθεντικότητάς της, που έχουν ωστόσο σήμερα ξεπεραστεί, αν και έχει γίνει αποδεκτό ότι η Πλάκα υπέφερε διάφορες μεταβολές κατά το δεύτερο μισό του 18ου αιώνα. Το πρόσωπο στο οποίο αναφέρεται η επιγραφή μάλλον είναι ο στρατηγός Κομεντιόλος, στρατηγός με μεγάλη εμπειρία από τους πολέμους εναντίον των Περσών, που στάλθηκε στην Ισπανία για να εκμεταλευθεί τις εσωτερικές έριδες που είχε προκαλέσει στο βισηγοτθικό βασίλειο (τους αποκαλούμενους «βαρβάρους» στην επιγραφή) ο προσηλυτισμός του βασιλιά τους Ρεκαρέδου στον καθολικισμό.
Καμιά συμπάθεια για τον διάβολο

Σποτ

Το Καμιά Συμπάθεια Για Τον Διάβολο έκανε σταρ την Λένα Κιτσοπούλου και δημιούργησε μια μυθολογία μέσα στον χρόνο. Το 2017, στην επέτειο των 20 χρόνων, έκανε πάλι πρεμιέρα σαν Καμιά Συμπάθεια Για Τον Διάβολο final cut 2017, στο επετειακό 30ο Πανόραμα Ευρωπαϊκού ΚΙνηματογράφου.

Ηθοποιοί

Λένα Κιτσοπούλου (Ευρυδίκη), Κώστας Καζανάς (Ορφέας), Γιώργος Κοτανίδης (Διάβολος), Ανδρέας Μαριανός (βοηθός επιθεωρητή), Παναγιώτης Θανασούλης (Αδελφός), Γιάννης Μποσταντζόγλου (Σκάνια), Τάκης Βαμβακίδης (Βόλβο), Μελίσσα Στοίλη (εκφωνήτρια), Τάσος Μπλάτζιος (σούπερ μάρκετ),  Νίκος Χατζής (Άρια), Απόστολος Παπανδρέου (μπάρμαν),  Βασίλης Γιαβρής (ταξιτζής), Γιώργος Κυριακίδης (φαστ φουντ), Νίκος Αλατζάς (πατέρας), Δημήτρης Κατσιμάνης (φωτογράφος), Θοδωρής Τρύφωνας (πορτιέρης), Γιώργος Καγιαλεδάκης ( κλαμπ),  Ζανό Κωνσταντινίδης (ρεσεψιονιστ), Γιώργος Μπιλικάς (συλέκτης), Ζαχαρένια Αθητάκη (γκαρσόνα), Νίκος Τριανταφυλλίδης (τραυματιοφορέας), Δημήτρης Αθανίτης (φωτογράφος) 
συντελεστές 

Σκηνοθεσία, Σενάριο, Παραγωγή: Δημήτρης Αθανίτης, Παραγωγή: DNA films, ΕΚΚ, Φωτογραφία: Παναγιώτης Θεοφανόπουλος, Σκηνικά, Κοστούμια: Άση Δημητρολοπούλου, Μοντάζ: Δημήτρης Αθανίτης, Στάθης Πλώτας, Σταμάτης Μαγουλάς, Σχεδιασμός ήχου: Δημήτρης Αθανίτης, Στάθης Πλώτας, Μουσική: Γιώργος Μπιλικάς, Μαρία Μπαλάσκα, Μουσική επιμέλεια: Δημήτρης Αθανίτης
Νίκος Τσουμάνης

Ποδοσφαιρική καριέρα

Ο Τσουμάνης Νίκος ξεκίνησε από της ακαδημίες τις ομάδας ενώ αγωνίστηκε στον Μακεδονικό στην Γ κατηγορία για ένα χρόνο μέχρι το 2010.Την χρονιά 2008-2009 αγωνίστηκε κυρίως στο πρωτάθλημα Νέων, ενώ έπαιξε και σε 2 παιχνίδια της Superleague, έρχεται για να αγωνιστεί στην αριστερή πτέρυγα, καθώς μετά την αποχώρηση και των δύο αριστερών μπακ, του δίνεται μιας πρώτης τάξης ευκαιρία για να αγωνιστεί. Ακόμα είναι Διεθνής με την Ελπίδων. Δυνατό του σημείο το αριστερό του πόδι. Το καλοκαίρι του 2012 μετακόμισε στην Α.Ο. Κέρκυρα, ελπίζοντας να πάρει περισσότερο χρόνο συμμετοχής.
Τον Ιούλιο του 2013 μεταγράφηκε στον Άρη Θεσσαλονίκης και έναν χρόνο αργότερα στον Πανθρακικό. Τον Σεπτέμβριο του 2015 επέστρεψε στην Θεσσαλονίκη για να αγωνιστεί και πάλι με τον Άρη.

Εθνική Ομάδα

Ο Τσουμάνης Νίκος είναι μέλος της εθνικής ομάδας Νέων .